How to Make Elderflower Cordial — Kulinary Adventures of Kath
InDrinks Tagselderflower, Elderflower Coridal, Petite Ingredient, Summer Drinks 14 Julie 2010: Dekoratiewe borde
Grys onderlaag – in 'n spuitkannetjie
Plastiekbotteltjie met tuit
Patrone van voëltjies, blomme ens. (om as stensils te dien)
Spieëlplakband of bordhangers (met muurhakkies opsioneel)
Was die borde goed skoon in warm, seperige water. Voeg 'n doppie asyn by die afspoelwater om te verseker dat daar geen vetterigheid meer op die borde oorbly nadat dit goed afgespoel is nie. Laat dit heeltemal droog word.
Pak die droë borde op koerantpapier uit en spuit hulle met die grys onderlaag tot hulle egalig bedek is. Op gekleurde borde of borde met patrone is die verf natuurlik makliker om te sien as op wit borde, maar probeer om sover moontlik egalig te spuit. Al gebruik jy wit borde vir hierdie projek, is dit nog steeds belangrik om hulle met onderlaag en wit verf te spuit, aangesien die eindresultaat dan 'n lieflike kontemporêre afwerking soos dié van ongeglasuurde keramiek kry. Onthou om in 'n goed geventileerde vertrek te werk, maar vermy winderige areas, aangesien jy gaan sukkel om die verf op die regte plek te spuit. Laat die borde goed droog word voor jy verder werk.
Spuit nou al die borde met twee tot selfs drie lae wit spuitverf en gee dit telkens genoeg droogwordtyd tussen lae. Die geheim om 'n perfekte wit bolaag te kry is om ligte, egalige lae te spuit, in plaas van een dik laag. Wees ook versigtig dat verf nie vanaf die kannetjie op die borde drup as jy reg bo dit spuit nie. Dit sal lelike spatsels maak wat jy nie maklik weer sal kan verbloem nie. Laat die borde weereens goed droog word voor jy verder werk. Nou kan jy begin om die borde met verskillende tegnieke te versier.
Skep 'n biejtie van die rooi handwerkverf in die plastiekbotteltjie met die tuit – hierdie tipe botteltjies is gewoonlik beskikbaar by plastiekwinkels. Haal die doppie van die botteltjie af en begin om jou patroon op die bord oor te dra deur kolletjies te maak waar die buitelyne van die patroon is. Hou die oorspronklike patroon byderhand om na te verwys terwyl jy die kolletjies maak. Laat die verf goed droog word.
Wenk: As jy sukkel om die kolletjie-patroon direk op die bord sonder riglyne te maak, kan jy dit eers baie liggies op die bord teken met potlood en dit net weer uitvee wanneer die verf heeltemal droog is.
Kopieër die patroon wat jy wil gebruik, of druk dit met jou rekenaar op gewone wit papier van die internet af uit. Plak dit dan op 'n vel karton met spuitgom. Sny die donker gedeeltes van die patroon uit om 'n stensil te maak. Gebruik 'n handwerkmessie hiervoor en werk op 'n snymat. Sny die uitgesnyde stensil met 'n skêr sodat dit mooi in die bord pas, spuit die rugkant van die stensil ook met spuitgom en plak dit tydelik in die bord vas voor jy die verf liggies oor die oop gedeeltes aanspons. Skep 'n bietjie verf in 'n piering uit, doop jou spons daarin en klad dit op 'n stuk koerantpapier tot dit feitlik heeltemal droog is. Spons die verf dan liggies en herhaaldelik oor die oop gedeeltes van die stensil tot jy tevrede is met die kleurintensiteit. Lig dan die stensil versigtig op en laat die verf droog word.
Wenk: Onthou vir interessantheid dat jy 'n spieëlbeeld van jou oorspronklike patroon sal kry as jy die uitgesnyde stensil omkeer sodat die oorspronklike patroon aan die agterkant sit.
Gebruik dieselfde tegniek as by die stensilpatroon, maar sny hierdie keer jou stensil sodat dit soos 'n silhoeët lyk en plak dit in die middel van die bord vas. Spons dan die res van die bord in met die verf. Lig weereens die stensil versigtig op. Die patroon sal hierdie keer wit wees en die res van die bord in kleur.
Laat die borde eers tot heeltemal droog en sit dit dan tydelik met stukkies wondergom teen die muur vas totdat jy tevrede is met die uitleg. Daarna kan jy dit meer permanent vassit met iets soos spieëlplakband of bordhangers, wat by die meeste ysterwarewinkels beskikbaar is.